CELEX: 32014D1220(08)
Language: mt
Date: 2014-12-18 00:00:00
Title: Deċiżjoni ta’ Implimentazzjoni tal-Kummissjoni tat- 18 ta’ Diċembru 2014 li temenda d-Deċiżjoni ta’ Implimentazzjoni 2014/C 244/06 li tistabbilixxi l-programm ta’ ħidma għall-2014 dwar il-kontribuzzjoni finanzjarja għal-laboratorji ta’ referenza tal-Unjoni Ewropea

20.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 461/22
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-18 ta’ Diċembru 2014
   li temenda d-Deċiżjoni ta’ Implimentazzjoni 2014/C 244/06 li tistabbilixxi l-programm ta’ ħidma għall-2014 dwar il-kontribuzzjoni finanzjarja għal-laboratorji ta’ referenza tal-Unjoni Ewropea
   (2014/C 461/14)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b’mod partikolari l-Artikolu 32(7) tiegħu,
   Wara li kkunsidrat ir-Regolament (UE) Nru 652/2014 tal-Parlament Ewropew u tal-Kunsill tal-15 ta’ Mejju 2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (2), u b’mod partikolari l-Artikolu 30 tiegħu,
   Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni (3), u b’mod partikolari l-Artikolu 84(2) tiegħu.
   Billi:
   
               (1)
            
            
               L-Artikolu 32 tar-Regolament (KE) Nru 882/2004 jistabbilixxi l-kompiti u r-responsabbilitajiet tal-laboratorji ta’ referenza tal-Unjoni Ewropea (UE).
            
         
               (2)
            
            
               Il-laboratorji ta’ referenza tal-UE ippreżentaw il-programmi ta’ ħidma tagħhom għas-sena 2015. Dawk il-programmi ta’ ħidma jikkonformaw mal-għanijiet u l-prijoritajiet tal-programm ta’ ħidma attwali tal-Kummissjoni.
            
         
               (3)
            
            
               Minħabba s-sitwazzjoni tas-saħħa tal-annimali fl-2014, b’mod partikolari fil-każ tat-TSEs u l-mard relatat mal-fond ta’ emerġenza, l-ammonti allokati fil-baġit ma kinux kompletament allokati.
            
         
               (4)
            
            
               B’konsegwenza ta’ dan, l-approprjazzjonijiet li kien għad baqa’ mill-2014 jistgħu jintużaw biex jiffinanzjaw il-programmi ta’ ħidma tal-2015 tal-Laboratorji ta’ Referenza tal-UE.
            
         
               (5)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         IDDEĊIEDIET KIF ĠEJ:
   Artikolu 1
   Modifika tad-Deċiżjoni ta’ Implimentazzjoni 2014/C 244/06
   1.   Fit-titolu tad-Deċiżjoni ta’ Implimentazzjoni 2014/C 244/06, “għas-sena 2015” tinbidel b’“għas-sena 2014”.
   2.   Fil-premessa (2), “il-programm ta’ ħidma għall-2015” tinbidel b’“il-programm ta’ ħidma għall-2014”.
   3.   Fit-tieni paragrafu tal-Artikolu 1, “2015” tinbidel b’“2014”.
   4.   L-Artikolu 2 jinbidel b’dan li ġej:
   
      “Il-kontribuzzjoni massima għall-implimentazzjoni tal-programm għall-2014 mill-benefiċjarji fl-2015 ġiet iffissata għal EUR 15 500 000 u għandha tiġi ffinanzjata mil-linja li ġejja tal-baġit ġenerali tal-Unjoni Ewropea għall-2014: 17.0403.”
   
   Artikolu 2
   Modifika tad-Anness għad-Deċiżjoni ta’ Implimentazzjoni 2014/C 244/06
   1.   Fit-titolu tal-Anness tad-Deċiżjoni ta’ Implimentazzjoni 2014/C 244/06, “il-programm ta’ ħidma tal-Kummissjoni għall-2015” tinbidel b’“il-programm ta’ ħidma tal-Kummissjoni għall-2014” u “Laboratorji ta’ Referenza tal-UE – Programm ta’ Ħidma tal-Kummissjoni għall-2015” tinbidel b’“Laboratorji ta’ Referenza tal-UE – Programm ta’ Ħidma tal-Kummissjoni għall-2014”.
   2.   Fil-punt 1.1. Introduzzjoni, it-tieni linja tal-ewwel paragrafu, “għas-sena 2015” titħassar.
   3.   Fil-punt 1.5. Prijoritajiet, it-tielet paragrafu, “mhux biss għas-sena 2015” tinbidel b’“mhux biss għas-sena 2014”.
   4.   Fil-punt 1.7. Kriterji essenzjali, fir-rigward tal-Kriterji tal-għoti, “Il-konformità mal-objettivi u l-prijoritajiet tal-programm ta’ ħidma preżenti tal-Kummissjoni għas-sena 2015.” tinbidel b’“Il-konformità mal-objettivi u l-prijoritajiet ta’ dan il-programm ta’ ħidma tal-Kummissjoni għas-sena 2014.”.
   
      Magħmul fi Brussell, it-18 ta’ Diċembru 2014.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 165, 30.4.2004, p. 1.
   
      (2)  ĠU L 189, 27.6.2014, p. 1.
   
      (3)  ĠU L 298, 26.10.2012, p. 1.